cyanic-selkie/wikianc huggingface dataset:
เพื่อนรักนักล่าฝัน
ตัวละคร
ความฝัน : อยากประสบความสำเร็จแบบครูอ้วน มณีนุช ที่ปั้นเด็กให้เป็นนักร้องโด่งดังได้หลายคน
จ๊อบ | ศุภณัฐ เฉลิมชัยเจริญกิจ
เด็กหนุ่มวัย19 ปี บ้านอยู่ชัยนาท แต่เข้ามาเรียนกรุงเทพ เพราะเพื่อนชวนเข้ามาเรียน แต่ไปๆมาๆเพื่อนกลับเปลี่ยนใจไม่มาซะงั้น เลยต้องฉายเดี่ยวคนเดียว นิสัยเป็นคนดูซื่อๆ พูดจาตรงไปตรงมา ไม่ทันคน แต่จริงๆแล้วฉลาดเอาเรื่อง เป็นคนมีน้ำใจ ชอบอาสาช่วยเหลือชาวบ้านอยู่เรื่อย จนตัวเองเดือดร้อนอยู่บ่อยๆ เป็นคู่กัดกับส้ม ชอบหาเรื่องแกล้งกันไปมา แต่ต่อมากลับกลายมาเป็นเพื่อนซี้กัน ปิ๊งๆกันน่ารักๆ มีฝีมือทำกับข้าว เลยได้มาเป็นกุ๊กที่ร้านรักเดียว ชอบร้องเพลงลูกทุ่งและลิเกเป็นที่สุด เวลาพี่เลิฟเผลอมัก
จะแอบขึ้นไปร้องเพลงบนเวที จนพี่เลิฟเห็นแววเลยยอมให้ควบตำแหน่งนักร้องประจำผับไปด้วย
ความฝัน : อยากเป็นอย่างไชยา มิตรชัย (พระเอกลิเก และนักร้องลูกทุ่ง)
ส้ม | อนุสรา วันทองทักษ์
สาวน้อยแห่งที่ราบสูง บ้านอยู่กาฬสินธุ์ เข้ามาทำงานส่งตัวเองเรียนอยู่ที่ราม เป็นเด็กแก่นๆ สู้งาน สู้คน ฉลาดในการเอาตัวรอด พูดเป็นต่อยหอย ชอบแกล้งจ๊อบ โดยเฉพาะมุขหลอกใช้จะเล่นบ่อยมาก เป็นคนอารมณ์ดี ชอบขำ ชอบเต้นเป็นชีวิตจิตใจ
ความฝัน : อยากเป็นแดนเซอร์ของพี่เบิร์ด
ป่าน | ธนกฤต พานิชวิทย์
เด็กหนุ่มอายุ22 ปี หนุ่มผู้มองโลกในแง่ดี แสนน่ารักที่มีดนตรีอยู่ในหัวใจ แต่ดันทื่อๆเรื่องความรัก แสดงออกไม่เป็น ขี้เล่นเสียจนไม่รู้ว่าอะไรเป็นเรื่องจริงจัง เป็นเพื่อนรุ่นน้องแมนที่เคยเรียนกีตาร์มาด้วยกัน แอบชอบนัทน้องสาวแมนมานานตั้งแต่มัธยม แต่ไม่กล้าบอก จริงๆแล้วไม่รู้จะบอกยังไง เป็นลูกเศรษฐีที่ชอบทำตัวติดดิน ง่ายๆ จริงใจ ชนิดที่นุ่งขาก๊วยหนีบรองเท้าแตะขับเบนซ์สปอร์ตได้อย่างไม่ตะขิดตะขวงใจ ชีวิตถูกครอบครัวขีดเส้นให้เดินมาตลอด แต่ป่านพยายามแหกกฎทุกอย่าง เพื่อทำในสิ่งที่ใจต้องการ
กระทั่งเมื่อพ่อส่งไปเรียนบริหารที่เมืองนอก ป่านก็กล้าแหกคอก ไปเรียนดนตรีแทนจนพ่อรู้จึงถูกบังคับกลับเมืองไทย ต่อหน้าเพื่อน ทุกคนดูไม่ออกว่าป่านมีปัญหาทางบ้าน เพราะท่าทางสบายๆไม่ยี่ระนั้นแต่ที่บ้าน ป่านมีปัญหาทะเลาะกับพ่ออยู่เรื่อย แต่ถึงอย่างนั้นก็ยังมีวิธีง้อพ่อได้สำเร็จทุกครั้ง
ความฝัน : อยากได้ทำวงดนตรีออกเทปให้พ่อยอมรับ
เจี๊ยบ | อลิสสา ซิม
สาวสวย วัยประมาณ 22 ปี ทำอาชีพนางแบบโฆษณา เป็นคน สับสนในตัวเองตลอดเวลา เพราะไม่รู้ว่าตัวเองชอบอะไรกันแน่ เลยลองมาหลายอาชีพ เป็นเพื่อนสนิทของบอม แอบชอบบอม ใช้ความเป็นเพื่อนกลบเกลื่อน เพราะกลัวผิดหวัง สนุกสนานร่าเริงเข้ากับคนง่าย ไม่ชอบความรุนแรงแต่จริงๆแล้วเป็นคนขี้เหงา ตัวฮาประจำร้าน
ความฝัน : อยากเป็นวีเจ
ดิว | นวปฎล มิ่งทุม
เด็กหนุ่มหัวใส นักแก้ปัญหาประจำกลุ่ม เก่งแซกโซโฟน แต่แก่นซนที่สุดในกลุ่ม เรื่องพิเรนแกล้งคนต้องเป็นฝีมือดิว ดิวเป็นคนประหยัดลุยไปได้ทุกที่ ยกเว้นที่ต้องเปลืองเงิน ฝันอยากเอ็นติดหมอ ถือคติคนไม่แก่เกินเรียน เลยทำงานไปอ่านหนังสือไป เก็บเงินไว้หวังเอ็นติดหมอให้ได้
ความฝัน : อยากเป็นหมอและนักร้องในเวลาเดียวกัน
ม่อน | พาสนา ทองบุญเรือง
สาวห้าววัย 25 ปี แต่ก่อนอยู่เชียงใหม่ แต่ย้ายมากรุงเทพเพื่อมาช่วยน้าดูแลร้านมินิมาร์ท นิสัยห้าวๆกวนๆ แต่จริงใจ เป็นคนทำอะไรได้หลายอย่างที่ผู้ชายทำได้ ทั้งซ่อมรถ ซ่อมอุปกรณ์อิเล็กทรอนิกส์ต่างๆแต่กับเรื่องที่ผู้หญิงทำได้กลับไม่เอาอ่าวซะเลย เป็นคู่หูของลูกแก้ว ถูกมองว่าเป็นทอมดี้กัน หารู้ไม่ว่าเวลามีเรื่อง ลูกแก้วต่างหากที่เป็นฝ่ายปกป้องม่อน
ความฝัน : ได้ค้นพบจุดหมายปลายทางฝันของตัวเองว่าจริงๆแล้วเหมาะกับอะไรกันแน่
แมน | จิตตินันท์ หงส์ทอง
ชายหนุ่มอายุ 30 ปี เป็นนักร้องประจำผับพี่เลิฟ หนุ่มสไตล์ในฝันของสาวๆ อบอุ่น แสนดี โรแมนติก แต่ในชีวิตจริง...แมนกลับเป็นคนไม่เอาอ่าวในเรื่องของความรัก มีแฟนทีไร เอาใจไม่เป็น ทำอะไรก็ผิดกาลเทศะไปหมด เลยยังหาแฟนไม่ได้สักที เป็นคนใจเย็น เย็นมากจนเย็นเฉียบ และเป็นกันเองกับทุกคน ไม่ค่อยกินเส้นกับเอ๋ เพราะเอ๋เป็นคนพูดตรงเกินไป ชอบพูดแทงใจจำ
ความฝัน : อยากมีอัลบั้มของตัวเอง
เอ๋ | กิตติยา พันธ์ประพันธ์
สาวสวยวัย 22 ปี เป็นญาติห่างๆของลูกแก้ว อิมพอร์ตมาจากอเมริกา เล่นกีตาร์ได้แทบทุกชนิด แต่ความที่เป็นเด็กแนวสูง เลยดูแตกต่างจากคนอื่น ชอบทำอะไรแปลกๆตามตัวเองไม่ตามใคร ตรงกันข้ามกับลูกแก้วเกือบทุกอย่าง เลยเข้าขากับนัทได้มากกว่า มักมีปัญหาเรื่องทัศนคติกับแมนในเรื่องดนตรีอยู่บ่อยๆ เพราะเอ๋ออกแนวพังค์มากๆ ขณะที่แมนจะเป็นชายหวานเย็นสุดๆ
ความฝัน : อยากมีห้องซ้อมดนตรีแบบครบวงจรเป็นของตัวเอง
หนุ่มใหญ่อารมณ์ดี อดีตดาราดาวร้ายที่ผันชีวิตมาเป็นเจ้าของร้านรักเดียว เป็นที่ปรึกษาของน้องๆทุกคน ใครมีปัญหาปรึกษาพี่เลิฟได้ทุกอย่าง ยกเว้นเรื่องเดียวคือเรื่องเงิน พี่เลิฟดูเป็นคนเค็ม โหด เอาเปรียบ แต่จริงๆแล้ว สิ่งที่ทำนั้นล้วนต้องการสอนให้ทุกคนหัดพึ่งตัวเองและอดทนไม่ย่อท้อ
ความฝัน : อยากมีร้านรักเดียวหลายสาขา ไปทั่วประเทศ
พระราชสันตติวงศ์ในพระบาทสมเด็จพระนั่งเกล้าเจ้าอยู่หัว
ในส่วนนี้จะเป็นรายพระนามพระราชโอรส พระราชธิดา และพระราชนัดดา ในพระบาทสมเด็จพระนั่งเกล้าเจ้าอยู่หัว รัชกาลที่ 3 แห่งราชวงศ์จักรี
พระราชโอรสและพระราชธิดาในพระบาทสมเด็จพระนั่งเกล้าเจ้าอยู่หัว
พระบาทสมเด็จพระนั่งเกล้าเจ้าอยู่หัว มีพระสนมรวม 56 คน มีพระราชโอรส 22 พระองค์ และพระราชธิดา 29 พระองค์ รวม 51 พระองค์ ได้แก่
ราชสกุลศิริวงศ์
ราชสกุลศิริวงศ์ ต้นราชสกุล คือสมเด็จพระบรมราชมาตามหัยกาเธอ กรมหมื่นมาตยาพิทักษ์ มีหม่อม 8 คน ได้แก่
มีพระโอรส 3 พระองค์ และพระธิดา 4 พระองค์ กับ 2 องค์ รวม 9 พระองค์/องค์ ได้แก่
พระธิดาในพระเจ้าบรมวงศ์เธอ พระองค์เจ้าลักขณานุคุณ
พระเจ้าบรมวงศ์เธอ พระองค์เจ้าลักขณานุคุณ มีหม่อม 1 คน คือ มีพระธิดา 1 พระองค์ คือ
ราชสกุลโกเมน
ราชสกุลโกเมน ต้นราชสกุล คือพระเจ้าบรมวงศ์เธอ กรมหมื่นเชษฐาธิเบนทร์ มีหม่อมที่ปรากฏชื่อ 1 คน คือ
มีพระโอรส 1 องค์ พระธิดา 5 องค์ และไม่มีข้อมูล 3 องค์ รวม 9 องค์ ได้แก่
ราชสกุลคเนจร
ราชสกุลคเนจร ต้นราชสกุล คือพระเจ้าบรมวงศ์เธอ กรมหมื่นอมเรนทรบดินทร์
มีพระโอรส 1 องค์ พระธิดา 5 องค์ และไม่มีข้อมูล 3 องค์ รวม 31 องค์ ได้แก่
ราชสกุลงอนรถ
มีพระโอรส 1 องค์ และพระธิดา 1 องค์ รวม 2 องค์ ได้แก่
พระนามทรงกรม
เมื่อครั้งที่พระบาทสมเด็จพระจอมเกล้าเจ้าอยู่หัวได้เสวยราชย์เป็นพระมหากษัตริย์รัชกาลที่ 4 ได้ทรงบัญญัติคำนำพระนามพระราชโอรสพระราชธิดาในพระบาทสมเด็จพระนั่งเกล้าเจ้าอยู่หัวว่า พระเจ้าราชวรวงศ์เธอ และได้ใช้คำนำพระนามนี้มาจนถึงวันที่ 15 กรกฎาคม พ.ศ. 2454 พระบาทสมเด็จพระมงกุฎเกล้าเจ้าอยู่หัวจึงมีพระบรมราชโองการให้เปลี่ยนเป็น พระเจ้าบรมวงศ์เธอ แทน
พระราชโอรสและพระราชธิดาในพระบาทสมเด็จพระนั่งเกล้าเจ้าอยู่หัวที่ได้รับการสถาปนาเป็นเจ้าต่างกรม มีพระนามกรมดังต่อไปนี้
พ.ศ. 2400
อุดมรัตนราษี - พระเจ้าบรมวงศ์เธอ กรมหมื่นอุดมรัตนราษี (26 ตุลาคม พ.ศ. 2363 - 26 มกราคม พ.ศ. 2409)
พ.ศ. 2403
ภูวนัยนฤเบนทราธิบาล - พระเจ้าบรมวงศ์เธอ กรมขุนภูวนัยนฤเบนทราธิบาล (17 ตุลาคม พ.ศ. 2369 - 12 มกราคม พ.ศ. 2427)
ลีซอ
ลีซอ อาจหมายถึง
เกม 24
เกม 24 เป็นเกมคณิตศาสตร์ชนิดหนึ่ง ผู้เล่นจะได้รับเลข 4 จำนวน ซึ่งมีค่าตั้งแต่ 1 ถึง 9 (ห้ามเป็นเลข 0 แต่เป็นเลข 10,20 ฯลฯ ได้) และจะต้องใช้การบวก, ลบ, คูณ หรือหารเพื่อให้ได้ค่าเป็น 24 เช่น 1.3.5.7 สามารถทำได้ดังนี้  (7-3=4)(5+1=6)(6×4=24) หรือ 5.5.5.5(5×5=25)(5÷5=1)(25-1=24)
นอกจากนี้ ในการแข่งขันจริง อาจจะมีการกำหนดเลขมา 4 ตัว พร้อมกับการกำหนดคำตอบอื่นที่ไม่ใช่ค่า 24 โดยอาจเป็นการสุ่มตัวเลขของคำตอบ เรียก Random answer
ความสามารถในการทำซ้ำ
ความสามารถในการทำซ้ำ (reproducibility) คือคุณสมบัติ (ความสามารถ) ของการวิเคราะห์หรือการทดลองหรือการศึกษาหนึ่งๆ ที่สามารถถูกทำซ้ำได้และให้ผลคล้ายคลึงกัน อาจจะโดยผู้ทดลองเดียวกันหรือคนอื่นก็ได้ ความสามารถในการทำซ้ำนี้เป็นหลักสำคัญอย่างหนึ่งของระเบียบวิธีทางวิทยาศาสตร์
อ่าวมิกาวะ
อ่าวมิกาวะ (三河湾 Mikawa-wan) เป็นอ่าวทางตอนใต้ของจังหวัดไอจิ ประเทศญี่ปุ่น ล้อมรอบไปด้วยคาบสมุทรชิตะทางทิศตะวันตก และคาบสมุทรอัตสึมิทางทิศตะวันออกและใต้ มีขนาดพื้นที่ประมาณ 604 ตารางกิโลเมตร
เรื่อง
เรื่อง หมายถึงเหตุการณ์หรือเรื่องราวที่เกิดขึ้น โดยมีจุดเริ่มต้นและดำเนินไปสู่จุดสิ้นสุด เรื่องอาจจะสั้นเพียงไม่กี่นาที อาจยาวนานเป็นปี หรือไม่รู้จบก็ได้ สิ่งสำคัญในการดำเนินเรื่อง คือปมความขัดแย้ง ซึ่งก่อให้เกิดการกระทำ ส่งผลให้เกิดเป็นเรื่องราว
VJ
VJ หรือ vj สามารถหมายถึง
ยาเน็ก รูเบ็ช
ยาเน็ก รูเบ็ช (Janek Rubeš; เกิดวันที่ 24 ธันวาคม 1987) เป็นนักข่าว ผู้ผลิตสารคดี ผู้กำกับ และวล็อกเกอร์ชาวเช็กเกีย เขาเป็นที่รู้จักจากช่องยูทูบ ออนิสต์ไกด์ ที่เขาทำขึ้นร่วมกับฮ็อนซา มิกุลกา (Honza Mikulka) เพื่อนและตากล้อง ช่องยูทูบดังกล่าวให้ข้อมูลเคล็ดลับการท่องเที่ยว รวมถึงวิธีการหลีกเลี่ยงการหลอกลวงนักท่องเที่ยวและกับดักนักท่องเที่ยวในเมืองใหญ่ ๆ โดยเฉพาะปราก
ในปี 2016 นิตยสารฟอบส์ฉบับภาษาเช็กระบุให้รูเบ็ชเป็นหนึ่งใน 30 ป็อต 30: ชาวเช็กอายุต่ำกว่า 30 ปีที่มีความสามารถมากที่สุด 30 คน ในปี 2019 เขาได้รับรางวัล นอวินาร์สกาเกรเป็ลกา ("นกกระทานักข่าว" รางวัลนักข่าวอายุน้อยของการมอบรางวัลกาเร็ล ฮาวลีเช็ก บอรอฟสกี) สำหรับงานข่าวเชิงสืบสวนสอบสวนที่กล้าหาญของเขา หนังสือพิมพ์อังกฤษ ดิอินดิเพนเดนต์ ยกให้เขาและฮ็อนซาเป็น "นักบุญองค์อุปถัมภ์แห่งการท่องเที่ยวในปราก"
ชีวิตช่วงต้น
รูเบ็ชจบการศึกษาจากสถาบันภาพยนตร์มิร็อสลัฟ อ็อนดรีเช็ก ในปีเซ็ก และจากมหาวิทยาลัยตอมาช บาจา ในซลีน ยัน รูเบ็ช (Jan Rubeš) บิดาของเขา เป็นคนในวงการผลิตรายการโทรทัศน์
อาชีพ
ในปี 2006 รูเบ็ชเผยแพร่วิดีโอไวรัลในฐานะส่วนหนึ่งของดูโอชื่อ นอยส์บราเดอส์ (Noisebrothers) คู่กับยินดรา มาลีก (Jindra Malík) นับตั้งแต่ปี 2006 เขามีส่วนร่วมกับ สตรีม.เซเซ็ต (Stream.cz) ช่องโทรทัศน์ทางอินเทอร์เน็ตที่เขาได้สร้างสรรค์รายการที่ประสบความสำเร็จมากมายตลอดระยะเวลาหลายปี เช่น ฮาวทูดูอิต (How to Do It), เอ็นบีเอ็น (NBN), ไลฟ์อินลักชัวรี (Life in Luxury), นครหลอกลวง ? (City of Scams ?) และ ปรากปะทะคนชั่ว (Prague vs. Crooks) ซึ่งเผยแพร่ในปี 2015 ในรายการนี้ เขาบันทึกเป็นสารคดีเกี่ยวกับปรากในฐานะนครของอาชญากรรมที่มีการจัดการอย่างเป็นระบบ เช่น เครือข่ายอาชญากรรมรถแท็กซี่ที่คิดค่าโดยสารแพงหลายเท่าจากค่าโดยสารปกติ นอกจากนี้เขายังเคยเป็นตากล้องให้กับรายการสารคดีสถาปัตยกรรม เกเบรียนเวร์ซุส (Gebrian versus) และ ยีดลอ เอ็ส.เอร์.ออ. (Jídlo s.r.o.)
ในปี 2018 เขาลาออกจากสตรีม.เซเซ็ตเพื่อเข้าร่วมกับเซ็ซนัมซปราวี (Seznam Zprávy) ช่องข่าวเช็กที่เพิ่งถือกำเนิดขึ้นใหม่ในเวลานั้นและเป็นช่องรายการของบริษัทสื่ออินเทอร์เน็ตสัญชาติเช็ก เซ็ซนัม.เซเซ็ต (Seznam.cz) ระหว่างปี 2018 ถึง 2019 เขายังเป็นผู้ดำเนินรายการและเป็นผู้เขียนบทของทอล์กโชว์ วเซ็นตรู (V Centru; "อยู่ตรงกลาง")
ออนิสต์ไกด์
นับตั้งแต่ปี 2016 เขาได้เผยแพร่วิดีโอทางช่องยูทูบ ออนิสต์ไกด์ (Honest Guide) คู่กับฮ็อนซา มิกุลกา เพื่อนและช่างภาพ โดยเผยแพร่เป็นภาษาอังกฤษและบางครั้งเป็นภาษาเช็ก ช่องดังกล่าวมีเนื้อหาเกี่ยวกับเคล็ดลับการท่องเที่ยวสำหรับนักท่องเที่ยว โดยเฉพาะเคล็ดลับในการหลีกหนีกับดักนักท่องเที่ยวและการหลอกลวงนักท่องเที่ยวในหลายเมือง หลัก ๆ อยู่ในปราก นอกจากนี้ยังเคยถ่ายทำวิดีโอในเมืองอื่น ๆ ในประเทศเช็กเกีย เช่น เชสกีกรุมลอฟ, ปาร์ดูบีตเซ และเบอร์โน รวมถึงประเทศอื่น ๆ เช่นในนครนิวยอร์ก, เคียฟ, เฮลซิงกิ และอินส์บรุค
ข้อมูลจากเดือนเมษายน 2022 ช่องยูทูบดังกล่าวมียอดผู้ติดตามมากกว่า 1 ล้านบัญชี และมียอดเข้าชมสะสมมากกว่า 47.5 ครั้ง วิดีโอจำนวนมากจากช่อง ออนิสต์ไกด์ ถูกลบไปในเดือนมีนาคม 2021 จากข้อพิพาทเรื่องลิขสิทธิ์ ทั้งยาเน็ก รูเบ็ช และฮ็อนซา มิกุลกา เป็นลูกจ้างของเตเว เซ็ซนัม (TV Seznam) จนถึงสิ้นปี 2020 และพวกเขาถ่ายทำวิดีโอเนื้อหาเดียวกันกับในช่องยูทูบเพื่อใช้เผยแพร่ทางโทรทัศน์ วิดีโอที่ส่งให้แก่เตเว เซ็ซนัม เผยแพร่นั้นเป็นภาษาเช็ก แต่มีเนื้อหาเดียวกันกับวิดีโอภาษาอังกฤษในยูทูบ และในวันที่ 2 ตุลาคม 2020 ทั้งคู่ได้ก่อตั้งช่องยูทูบภาคภาษาเช็กในชื่อ กลุตซิซปราฮี (Kluci z Prahy)
เกมต่อจุด
เกมต่อจุด เป็นเกมคณิตศาสตร์ชนิดหนึ่ง สำหรับแข่งขันระหว่างผู้เล่น 2 คน โดยจะมีจุดอยู่จำนวนหนึ่งบนกระดาน ผู้เล่นจะผลัดกันต่อจุดที่อยู่ติดกันในแนวตั้งหรือแนวนอน ผู้ที่ต่อจุดให้เกิดสี่เหลี่ยมจัตุรัสได้มากที่สุดจะเป็นผู้ชนะ
อาร์นัก-ลา-ป็อสต์
อาร์นัก-ลา-ป็อสต์ (Arnac-la-Poste) หรือ อาร์นัก (Arnac) เป็นเมืองในจังหวัดโอต-เวียนซึ่งอยู่ในแคว้นลีมูแซ็ง ทางตะวันตกของประเทศฝรั่งเศส
ภูมิศาสตร์
มีแม่น้ำเบอแนซไหลผ่านทางทิศเหนือของเมือง
Crassinella
Crassinella เป็นสกุลของชั้นไบวาลเวียที่อยู่ในวงศ์ Crassatellidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
เคอร์ดิสถาน
เคอร์ดิสถาน (Kurdistan; "แผ่นดินของชาวเคิร์ด"; บางครั้งเขียนเป็นคูร์ดิสถาน Curdistan;  ชื่อเดิมคือคอร์ดูน: Corduene     ) เป็นพื้นที่ทางภูมิศาสตร์ซึ่งมีชาวเคิร์ดอาศัยอยู่เป็นจำนวนมาก มีวัฒนธรรมแบบชาวเคิร์ด การใช้ภาษาเคิร์ด โดยทั่วไปคำว่าเคอร์ดิสถานมักอ้างถึงทางตะวันออกของตุรกี (เคอร์ดิสถานตุรกี) ภาคเหนือของอิรัก (เคอร์ดิสถานอิรัก) ภาคตะวันตกเฉียงเหนือของอิหร่าน (เคอร์ดิสถานอิหร่าน) และภาคตะวันออกเฉียงเหนือของซีเรีย (เคอร์ดิสถานซีเรีย)
ซัลวาโตเร ซีรีกู
ซัลวาโตเร ซีรีกู (Salvatore Sirigu; เกิดเมื่อวันที่ 12 มกราคม ค.ศ. 1987) เป็นนักฟุตบอลอาชีพชาวอิตาลี ปัจจุบันเล่นให้กับสโมสรฟุตบอลโตรีโนและทีมชาติอิตาลีในตำแหน่งผู้รักษาประตู
ธงชาติอเมริกันซามัว
ธงชาติอเมริกันซามัว เป็นธงรูปสี่เหลี่ยมผืนผ้า กว้าง 1 ส่วน ยาว 2 ส่วน พื้นธงเป็นสีน้ำเงิน ซึ่งถูกแบ่งเป็นสองส่วนด้วยรูปสามเหลี่ยมสีขาวมีขอบสีแดง ปลายสามเหลี่ยมนั้นชี้มาทางด้านคันธง ภายในพื้นสีขาวมีรูปนกอินทรีบิน หมายถึงประเทศสหรัฐอเมริกา ที่กรงเล็บของนกจับคทาและมีด ซึ่งเป็นสัญลักษณ์ของผู้นำชาวซามัวตามประเพณีท้องถิ่น หมายถึงสหรัฐอเมริกาเป็นผู้ให้ความคุ้มครองดินแดนส่วนนี้ ธงนี้เริ่มใช้อย่างเป็นทางการเมื่อวันที่ 24 เมษายน พ.ศ. 2503
เอจีเอ็ม-84 ฮาร์พูน
เอจีเอ็ม-84 ฮาร์พูน เป็นระบบขีปนาวุธนำวิถีพื้นสู่พื้น และอากาศสู่พื้น โจมตีเรือรบผิวน้ำในระยะขอบฟ้าทุกสภาพอากาศ พัฒนาและผลิตโดยบริษัทแมคดอนเนลล์ดักลาส (ปัจจุบันเป็นส่วนหนึ่งของโบอิง) มีจำนวนผลิตกว่า 7,000 ลูก นับตั้งแต่เปิดตัวครั้งแรกในปี พ.ศ. 2520 ฮาร์พูนได้รับการพัฒนาและดัดแปลงจำนวนหลายบล็อก เช่น บล็อก I, II, ID และ IG ปัจจุบันได้รับการพัฒนาเป็นบล็อก III นอกจากนี้ยังมีการพัฒนาระบบขีปนาวุธฮาร์พูนเป็นรุ่นโจมตีภาคพื้นดินเรียกอีกชื่อว่า สแลม (Standoff Land Attack Missile)
ฮาร์พูนใช้เรดาร์แอคทีฟโฮมมิ่งนำทางเข้าหาเป้าหมาย โดยจะบินเรี่ยผิวน้ำในระดับต่ำเพื่อหลบหลีกการถูกตรวจจับจากเรดาร์ข้าศึก สามารถยิงได้ทั้งจากเรือผิวน้ำ เรือดำน้ำ อากาศยาน และจากฐานยิงบนบก แบ่งออกดังนี้
ฮาร์พูนเทียบเคียงได้กับขีปนาวุธรุ่นใกล้เคียงอื่นๆ เช่น เอ็กโซเซ่ต์ ของฝรั่งเศส, อาร์บีเอส-15 ของสวีเดน, เอสเอส-เอ็น-25 ของรัสเซีย, ซี อีเกิล ของอังกฤษ, และ ซี 802 ของจีน
ฮาร์พูนรุ่นแรก
ขีปนาวุธฮาร์พูนได้รับการเปิดเผยครั้งแรกในปี พ.ศ. 2520 ภายหลังเหตุการณ์เรือพิฆาตของอิสราเอลโดนโจมตีจากขีปนาวุธโจมตีเรือ พี-15 เทอร์มิต ซึ่งผลิตในโซเวียต ทำให้มีการพัฒนาขีปนาวุธสำหรับยิงจากอากาศยานลาดตระเวน พี-3 โอไรออน อีกทั้งได้รับการดัดแปลงให้ใช้ทิ้งจากเครื่องบินทิ้งระเบิด บี-52 สตราโตฟอร์เทรส ซึ่งสามารถบรรทุกได้แปดถึงสิบสองลูก ฮาร์พูนได้รับความนิยมจากชาติพันธมิตรของสหรัฐอเมริกา โดยเฉพาะอย่างยิ่งชาติสมาชิกนาโต อาทิเช่น แคนาดา สหราชอาณาจักร เยอรมนี อิตาลี และชาติพันธมิตรนอกนาโต เช่น ออสเตรเลีย นิวซีแลนด์ ญี่ปุ่น เกาหลีใต้ สิงคโปร์ ไทย และในส่วนอื่นๆของโลก
ฮาร์พูนได้รับการดัดแปลงให้ใช้ยิงจากเครื่องบินขับไล่ เอฟ-16 ไฟทิงฟอลคอน ของกองทัพอากาศสหรัฐอเมริกา สิงคโปร์ เกาหลีใต้ และสหรัฐอาหรับเอมิเรตต์ นอกจากนี้ยังสามารถติดตั้งได้กับอากาศยานของกองทัพเรือสหรัฐอเมริกา เช่น พี-3 โอไรออน, เอ-6 อินทรูเดอร์, เอส-3 ไวกิ้ง, เอวี-8 แฮริเออร์, และเอฟ/เอ-18 ฮอร์เน็ท
ฮาร์พูน บล็อก ID
ฮาร์พูนรุ่นดังกล่าวได้รับการดัดแปลงเพิ่มขนาดถังเชื้อเพลิง แต่มีจำนวนการผลิตที่จำกัดในสมัยสงครามเย็น (ใช้ในสงครามกับประเทศสนธิสัญญาวอร์ซอของยุโรปตะวันออก) หรือเรียกอีกชื่อว่า เอจีเอ็ม-84 เอฟ
แสลม เอทีเอ (บล็อก IG)
อยู่ในระหว่างการพัฒนาเพิ่มขีดความสามารถในการบินวนโจมตีเป้าหมาย มีความสามารถใกล้เคียงกับขีปนาวุธร่นโทมาฮอร์ก โดยขีปนาวุธจะทำการคำนวณเป้าหมายที่อยู่เบื้องหน้ากับเป้าหมายที่ได้ระบุไว้ โดยการเปรียบเทียบภาพเป้าหมายจริงกับภาพเป้าหมายที่บันทึกไว้ในระบบคอมพิวเตอร์
ฮาร์พูน บล็อก II
พัฒนาโดยโบอิง โดยเพิ่มขีดความสามารถในการต่อต้านต่อต้านทางอิเล็กโทรนิก (ECM) และระบบชี้เป้าด้วยระบบดาวเทียม (GPS)
ฮาร์พูน บล็อก III
แผนการพัฒนาโดยกองทัพเรือสหรัฐอเมริกา โดยการปรับปรุงระบบควบคุมการยิง สำหรับติดตั้งบนเรือลาดตระเวนติดอาวุธนำวิถี เรือพิฆาตติดอาวุธนำวิถี และใช้ติดตั้งบนเครื่องบินโจมตี/ขับไล่แบบ เอฟ/เอ-18อี/เอฟ ซูเปอร์ฮอร์เน็ท แต่ภายหลังการพัฒนาที่ล่าช้า นโยบายการควบคุมจำนวนเรือ การทดสอบที่ถูกเลื่อนออกไป ทำให้แผนการพัฒนาถูกยกเลิกในเดือน เมษายน พ.ศ. 2552
สิ่งแวดล้อม
สิ่งแวดล้อม หมายถึง
นอกจากนี้ยังอาจหมายถึง
ณัฐวุฒิ สุทธิสงคราม
ณัฐวุฒิ สุทธิสงคราม อดีตสมาชิกสภาผู้แทนราษฎรจังหวัดพระนคร (ส.ส.พระนคร) และกรุงเทพมหานคร (ส.ส.กรุงเทพมหานคร) พรรคประชาธิปัตย์ นักเขียนสารคดีแนวประวัติศาสตร์ และราชบัณฑิตประเภทประวัติศาสตร์
ประวัติ
ณัฐวุฒิ เกิดเมื่อวันที่ 24 มีนาคม พ.ศ. 2461 ที่บ้านน้ำโอ อำเภอระโนด จังหวัดสงขลา เป็นบุตรคนสุดท้องในบรรดาบุตรทั้งหมด 4 คน ของรัง เกื้อหนุน ผู้เป็นบิดา และสาย สุทธิสงคราม ผู้เป็นมารดา
เมื่อวัยเด็กได้เริ่มเรียนหนังสือ ก.ข. และมโนจากบิดา เมื่ออายุได้ 8 ปีเศษ นายรังผู้เป็นบิดาถึงแก่กรรมลง จึงได้เรียนหนังสือขอม และหนังสือไทยกับพระอาจารย์ยอด วัดโรง ต่อมาปี พ.ศ. 2471 ได้เรียนหนังสือที่โรงเรียนประชาบาล ต.บ้านโรง จนสำเร็จการศึกษาชั้นประถมปีที่ 3 และเรียนต่อที่โรงเรียนธัญญะเจริญ โรงเรียนประจำอำเภอระโนด จนสำเร็จการศึกษาชั้นประถมปีที่ 5 เมื่อ พ.ศ. 2475 และเรียนต่อจนจบชั้นมัธยมศึกษาปีที่ 6 ที่โรงเรียนมหาวชิราวุธ จังหวัดสงขลา ระหว่างเรียนนั้น ณัฐวุฒิ มีความตั้งใจจะเขียนหนังสือชีวประวัติของคนไทย โดยกล่าวไว้ว่า
"เรื่องเขียนหนังสือชีวประวัติคนไทยนั้น ได้ตั้งใจและคิดมาตั้งแต่เด็ก เพราะได้อ่านแต่ชีวประวัติของชาวต่างประเทศแทบทั้งสิ้น เหมือนกับเมืองไทยไม่มีคนดี ไม่มีวีรบุรุษ มหาบุรุษ จึงไม่มีหนังสือชีวประวัติท่านเหล่านั้น"
เมื่อ พ.ศ. 2480 ได้เข้ามาศึกษาต่อในกรุงเทพฯ สอบได้เป็นนักเรียนเตรียม ม.ธ.ก. (รุ่นแรก) และสอบมัธยมศึกษาปีที่ 8 ได้ด้วย จึงได้ลาออกจากแผนกเตรียมปริญญามาเรียนกฎหมายจนจบชั้นปริญญาตรีจากนิติศาสตรบัณฑิต จากมหาวิทยาลัยวิชาธรรมศาสตร์และการเมือง เมื่อปี พ.ศ. 2487
การทำงาน
ในทางการเมือง ถือเป็นสมาชิกคนสำคัญคนหนึ่งของพรรคประชาธิปัตย์ในยุคเบื้องต้นก่อตั้งพรรค ด้วยการเป็นกรรมการบริหารและบรรณารักษ์ ดูแลงานด้านสื่อสิ่งพิมพ์ของพรรคเป็นคนแรก รวมถึงเป็นทนายความว่าความให้พรรคประชาธิปัตย์ จากการถูกฟ้องจาก ผัน สุขสำราญ ที่จังหวัดอุบลราชธานี เมื่อปี พ.ศ. 2501 ซึ่งถือเป็นคดีความครั้งแรกของทางพรรคด้วย
ณัฐวุฒิ ลงสมัครรับเลือกตั้งครั้งแรกในจังหวัดพระนคร เมื่อการเลือกตั้งเมื่อปี พ.ศ. 2500 ครั้งแรก แต่ไม่ได้รับการเลือกตั้ง โดยได้คะแนนมาทั้งหมด 75,784 คะแนน เป็นลำดับที่ 14 (จากทั้งหมด 9 ลำดับ) และได้รับการเลือกตั้งครั้งแรกในการเลือกตั้งซ่อมแทนสมาชิกสภาผู้แทนราษฎรประเภทที่ 2 เมื่อปี พ.ศ. 2501 พร้อมกับสมาชิกพรรครุ่นเดียวกัน เช่น เล็ก นานา, สวาสดิ์ สุมาลยศักดิ์, พลโท ชิต มั่นศิลป์ สินาดโยธารักษ์ เป็นต้น
จากนั้นได้ดำรงตำแหน่งเทศมนตรีนครกรุงเทพมหานคร ในปี พ.ศ. 2511 และเป็น ส.ส.พระนคร อีกครั้ง ในการเลือกตั้งเมื่อปี พ.ศ. 2512 และเป็น ส.ส.กรุงเทพมหานคร 2 สมัย ในการเลือกตั้งเมื่อปี พ.ศ. 2518 และพ.ศ. 2519
เขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
นอกจากงานการเมืองแล้ว ณัฐวุฒิยังเป็นนักเขียนสารคดีแนวประวัติศาสตร์ทั้งของไทยและต่างประเทศมากมาย รวมถึงชีวประวัติบุคคลสำคัญต่าง ๆ ด้วย เช่น พระประวัติและนิพนธ์ของสมเด็จพระมหาสมณเจ้า กรมพระปรมานุชิตชิโนรส (พ.ศ. 2505), ผู้สร้างวรรณกรรม (พ.ศ. 2520), นายควง อภัยวงศ์ กับ พรรคประชาธิปัตย์ (พ.ศ. 2522), ในหลวงอานันท์ (พ.ศ. 2522) เป็นต้น และได้รับโปรดเกล้าฯให้เป็นราชบัณฑิต ประเภทประวัติศาสตร์
ชีวิตครอบครัว สมรสกับ ประจบ รัตนวิเชียร มีบุตรชายหญิงอย่างละหนึ่งคน
ผลงาน
ผลงานส่วนใหญ่ของ ณัฐวุฒิ สุทธิสงคราม จำกัดเฉพาะในแวดวงสถาบันกษัตริย์และกลุ่มชนชั้นปกครอง มีการสอดแทรกคำวิพากษ์วิจารญ์และตั้งสมมุติฐานจากหลักฐานชั้นต้นและชั้นรองประกอบตามสมควร และมีแนวความคิดจากอิทธิพลปรัชญาประวัติศาสตร์ของพงศาวดารและประวัติศาสตร์สมัยใหม่ (ความรู้สึกชาตินิยม) ร่วมกัน เช่น ชีวประวัติของเจ้าพระยาส่วนใหญ่ ณัฐวุฒิ สุทธิสงคราม ใช้พระนิพนธ์ของสมเด็จฯ กรมพระยาดำรงราชานุภาพ เป็นหลักในการค้นคว้าเรียบเรียงงานเขียนของเขา และใช้เอกสารจากผู้แต่งท่านอื่น ๆ หลายท่าน ผลงานที่สำคัญของณัฐวุฒิ สุทธิสงคราม เช่น
ชาวพิคท์
ชาวพิคท์ หรือ ชาวพิคทาเวีย (Picts หรือ Pictavia) เป็นสหพันธ์ของกลุ่มชาติพันธุ์ที่ตั้งถิ่นฐานอยู่ในบริเวณที่ต่อมาเป็นทางด้านตะวันออกและทางเตอนเหนือของสกอตแลนด์ ที่รุ่งเรืองระหว่างการพิชิตบริเตนโดยโรมันมาจนถึงคริสต์ศตวรรษที่ 10 ชาวพิคท์มีถิ่นฐานอยู่ทางตอนเหนือของแม่น้ำฟอร์ธและแม่น้ำไคลด์ และพูดภาษาพิคท์ที่พูดโดยชาวบริทัน (Britons) ทางตอนใต้ด้วย เชื่อกันว่าชาวพิคท์สืบเชื้อสายมาจากชาวคาเลโดเนียและชนกลุ่มอื่นที่ได้ชื่อมาจากนักประวัติศาสตร์ชาวโรมัน หรือที่พบในแผนที่โลกของทอเลมี ต่อมาชาวพิคท์ก็ถูกกลืนเข้าไปเป็นส่วนหนึ่งของราชอาณาจักรเกล Dál Riata เพื่อก่อตั้ง ราชอาณาจักรอัลบา (Kingdom of Alba) อัลบาขยายตัวไปกลืนดินแดนบริเตนและเบอร์นิเซีย เมื่อมาถึงคริสต์ศตวรรษที่ 11 ชาวพิคท์ก็กลืนไปเป็นกลุ่มชนผสมของทางเหนือของบริเตนที่มาเรียกกันว่า "ชาวสกอต"
เจ้าหญิงมารี-แอ็สเมราลดาแห่งเบลเยียม
เจ้าหญิงมารี-แอ็สเมราลดาแห่งเบลเยียม (พระนามเต็ม: มารี-แอ็สเมราลดา อาเดอแลด ลีลีย็อง อานา เลออปอลดีน; Marie-Esméralda Adelaide Lilian Anna Léopoldine) ประสูติเมื่อวันที่ 30 กันยายน พ.ศ. 2499 เป็นพระราชธิดาของพระเจ้าเลออปอลที่ 3 แห่งเบลเยียม กับลิเลียน เจ้าหญิงแห่งเรตี ซึ่งเป็นพระมเหสีพระองค์ที่สอง
เจ้าหญิงดักมาร์แห่งเดนมาร์ก
เจ้าหญิงดักมาร์แห่งเดนมาร์ก (Her Royal Highness Princess Dagmar of Denmark) เป็นพระราชธิดาพระองค์สุดท้องใน สมเด็จพระเจ้าเฟรเดอริกที่ 8 แห่งเดนมาร์ก และสมเด็จพระราชินีลูอีสแห่งเดนมาร์ก ทรงเป็นพระราชขนิษฐาในพระเจ้าคริสเตียนที่ 10 แห่งเดนมาร์ก พระองค์สมรสกับจอห์น คาเซินบลูก มีพระบุตร 5 คน
พระองค์สิ้นพระชนม์ลงเมื่อวันที่ 11 ตุลาคม ค.ศ. 1961 สิริพระชันษา 71 ปี เป็นพระราชบุตรพระองค์สุดท้ายที่ดำรงพระชนม์ชีพและสิ้นพระชนม์ลงเป็นพระองค์สุดท้ายในสมเด็จพระเจ้าเฟรเดอริกที่ 8 แห่งเดนมาร์ก ทั้งนี้ พระองค์ยังมีศักดิ์เป็นพระญาติในสมเด็จพระราชินีนาถมาร์เกรเธอที่ 2 แห่งเดนมาร์ก สมเด็จพระราชินีอันเนอ-มารีแห่งกรีซ สมเด็จพระราชาธิบดีฮารัลด์ที่ 5 แห่งนอร์เวย์ สมเด็จพระราชาธิบดีโบดวงแห่งเบลเยียม และ สมเด็จพระราชาธิบดีฮารัลด์ที่ 5 แห่งนอร์เวย์
พระนามของพระองค์นั้นได้รับการตั้งให้คล้ายคลึงกับจักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) ผู้เป็นพระปิตุจฉา (อาหญิง) ในพระองค์
มาริโอปาร์ตี: ไอแลนด์ทัวร์
มาริโอปาร์ตี: ไอแลนด์ทัวร์ (マリオパーティ アイランドツアー (Mario Pātī Airando Tsuā) Mario Party: Island Tour) เป็นวิดีโอเกมแนวปาร์ตี พัฒนาโดย NDcube และจัดจำหน่ายโดยนินเท็นโด สำหรับเครื่องนินเท็นโด 3ดีเอส เป็นเกมพกพาลำดับที่สามในชุดเกม มาริโอปาร์ตี ตัวเกมได้ประกาศเปิดตัวโดยซาโตรุ อิวาตะ ในการนำเสนอนินเท็นโดไดเร็ค ในเดือนเมษายน 2013 และวางจำหน่ายในอเมริกาเหนือในเดือนพฤศจิกายน 2013 ในยุโรปและออสเตรเลียในเดือนมกราคม 2014 และในญี่ปุ่นในเดือนมีนาคม 2014 ตัวเกมประกอบด้วยเกมกระดานทั้งหมดเจ็ดกระดาน โดยแต่ละกระดานมีคุณสมบัติพิเศษเฉพาะของตนเอง และมินิเกมใหม่อีก 81 เกม ตัวเกมยังมีเกมที่ตามออกมาด้วยคือเกม มาริโอปาร์ตี 10 ซึ่งวางจำหน่ายสำหรับเครื่องวียูในปี 2015
คิวบีเอส
คิวบีเอส QBS เป็นกลุ่มย่อยที่สองของวงที-อารา ก่อตั้งขึ้นในปี 2013 และตั้งอยู่ในประเทศญี่ปุ่น มีสมาชิกมีทั้งหมด 3 คน คือ โบรัม คิวรี และ โซย็อน หลังจากที่โบรัม และโซย็อน ยุติการเป็นสมาชิกของวงทำให้เหลือสมาชิกเพียงคนเดียวคือ คิวรี จึงตัดสินใจยุบวงในที่สุด
ประวัติ
ในเดือนเมษายน ค.ศ. 2013 ทาง Core Contents Media ต้นสังกัดของทีอารา มีประกาศว่าจะตั้งกลุ่มย่อย โดยกลุ่มย่อยจะมีทั้งหมด 2 กลุ่มคือ ที-อาราเอ็นโฟร์ และ คิวบีเอส เมื่อไม่นานทีอาราก็ประกาศว่าจะตั้งกลุ่มย่อย มีสมาชิกทั้งหมด 3 คน กลุ่มย่อยนี้จะมุ่งเน้นไปทางญี่ปุ่น และเพลงแรกที่ออกมาคือเพลง Kaze no You ni ซึ่งออกซิงเกิลวันที่ 6 มิถุนายน ค.ศ. 2013
ยูเอสเอส จอห์นปอลโจนส์ (ดีดีจี 53)
ยูเอสเอส จอห์นพอลโจนส์ (ดีดีจี 53) เป็นเรือลำที่ 3 ในเรือพิฆาตชั้นอาร์ลี - เบิร์ก และเป็นเรือลำแรกในคลาสที่มีฐานประจำการอยู่ทางชายฝั่งตะวันตก ชื่อ จอห์น พอล โจนส์ มาจาก กัปตัน จอห์น พอล โจนส์ ในสงครามปฏิวัติอเมริกา เรือลำนี้ปัจจุบันเป็นส่วนหนึ่งของกองเรือพิฆาตที่ 23
การปรากฏตัวในสื่อบันเทิง
เรือจอห์นพอลโจนส์ ได้เป็นฉากหลักในการถ่ายทำภาพยนตร์เรื่อง แบทเทิลชิบ ร่วมกับ ยูเอสเอส แซมป์สัน และ เจดีเอส เมียวโกะ ทำลายยานเอเลี่ยนได้ 3 ลำและจมลงในภายหลัง
คอนน็อตเพลส (นิวเดลี)
คอนน็อตเพลส หรือ สถานคอนน็อต (Connaught Place) เป็นย่านธุรกิจการค้าและการเงินของนิวเดลี ประเทศอินเดีย นิยมเรียกชื่อย่อว่า CP และเป็นที่ตั้งของสำนักงาน ห้างขนาดใหญ่ สถานบันเทิง และสถานที่ท่องเที่ยวสำคัญของนิวเดลี เป็นผลงานการออกแบบของรอเบิร์ท ทอร์ รัสเซิล ข้อมูจากเดือนกรกฎาคม 2018 ระบุว่าคอนน็อตเพลสเป็นพื้นที่ที่มีค่าเช้าออฟฟิศแพงที่สุดในโลกเป็นอันดับเก้า ด้วยค่าเช่า US$153 ต่อตารางฟุต
คอนน็อตเพลสเป็นหนึ่งในส่วนประกอบชิ้นเอกของเดลีของลุตเยินส์ในฐานะศูนย์กลางทางเศรษฐกิจของเมือง ชื่อคอนน็อตนั้นตั้งตามพระนามบองเจ้าชายอาร์เธอร์ ดยุกแห่งคอนน็อตและสตราเธิร์นที่หนึ่ง การก่อสร้างเริ่มต้นขึ้นในปี 1929 และสิ้นสุดในปี 1933
พื้นที่นี้ในปัจจุบันอยู่ภายใต้การดูแลขององค์กรบริหารเทศบาลนิวเดลี (NDMC) และได้รับการทำนุบำรุงและอุดหนุนอย่างดีเป็นอันดับต้น ๆ มาตลอด โดยมีสมาคมผู้ค้านิวเดลี (New Delhi Traders Association; NDTA) เป็นสมาคมที่ตั้งขึ้นเพื่อรวบรวมผู้ประกอบการภายในคอนน็อตเพลส
สถานีรถไฟใต้ดินนิวเดลีในพื้นที่นี้คือสถานีราชีพโจวก์ (ตั้งตามชื่อของราชีพ คานธี)
เจ้าชายกุสตาฟแห่งเดนมาร์ก
เจ้าชายกุสตาฟแห่งเดนมาร์ก (His Royal Highness Prince Gustav of Denmark)  ทรงเป็นพระราชโอรสพระองค์เล็กใน สมเด็จพระเจ้าเฟรเดอริกที่ 8 แห่งเดนมาร์ก และ สมเด็จพระราชินีลูอีสแห่งเดนมาร์ก ทรงเป็นพระราชอนุชาใน พระเจ้าคริสเตียนที่ 10 แห่งเดนมาร์ก พระองค์มิได้เสกสมรส
เคราติน
เคราติน (keratin) เป็นโปรตีนหนึ่งในกลุ่มสคลีโรโปรตีนซึ่งเป็นโปรตีนโครงสร้างเส้นใย เป็นองค์ประกอบหลักของเส้นผม เล็บ ขนนก เขาสัตว์ และกีบเท้า เคราตินสามารถแบ่งได้เป็น 2 ชนิดคือแอลฟา-เคราติน และบีตา-เคราติน โดยแอลฟา-เคราตินมีโครงสร้างแบบเกลียวแอลฟา พบในสัตว์มีกระดูกสันหลังทั้งหมด ในขณะที่บีตา-เคราตินมีโครงสร้างแบบแผ่นบีตา พบเฉพาะในสัตว์เลื้อยคลานและสัตว์ปีก
ด้านโครงสร้างเคราตินสร้างจากเคราติโนไซต์ในหนังกำพร้า เป็นสายพอลิเพปไทด์ที่ประกอบด้วยกรดอะมิโนส่วนใหญ่เป็นอะลานีน ลิวซีน อาร์จินีน และซิสตีอีนจับกันด้วยพันธะเพปไทด์เป็นเกลียววนขวา จากนั้นสายพอลิเพปไทด์ 2 สายจะจับกันด้วยพันธะไดซัลไฟด์จนกลายเป็นอินเตอร์มีเดียตฟิลาเมนต์ อันเป็นหนึ่งในสามไซโทสเกเลตัน หรือสารโครงร่างของเซลล์ที่ทำหน้าที่ปกป้องเนื้อเยื่อบุผิวจากความเสียหาย เคราตินมีสูตรโมเลกุลคือ C28H48N2O32S4 มีคุณสมบัติไม่ละลายน้ำและตัวละลายอินทรีย์ ทนต่อความเค้น และมีสมบัติหยุ่นหนืด
ทั้งนี้ คำว่าเคราตินมาจากคำภาษาκέρας (kéras) แปลว่าเขาสัตว์
สำนักงานบริหารของประธานาธิบดีสหรัฐ
สำนักการบริหารของประธานาธิบดีแห่งสหรัฐ (Executive Office of the President of the United States (EOPOTUS or EOP)) ประกอบด้วยเจ้าหน้าที่และผู้ช่วยของประธานาธิบดีสหรัฐฯรวมไปถึงเจ้าหน้าที่ระดับสูงหลายระดับที่รายงานตรงต่อประธานาธิบดี จำนวนของเจ้าหน้าที่ของทำเนียบขาวเพิ่มมากขึ้นเรื่อย ๆ เพื่อรวมถึงผู้เชี่ยวชาญด้านนโยบายมากมายเพื่อตอบสนองความหลากหลายของยุคสมัยใหม่
สำนักงานบริหารฯ กำกับงานและควบคุมโดย เสนาธิการทำเนียบขาว
หน่วยงานหลัก
เจ้าหน้าที่อาวุโสในสำนักการบริหารของประธานาธิบดี มีตำแหน่ง ผู้ช่วยประธานาธิบดี เจ้าหน้าที่ระดับที่สองมีชื่อ รองผู้ช่วยผู้ช่วยประธานาธิบดี และเจ้าหน้าที่ระดับที่สามมีชื่อว่า ผู้ช่วยพิเศษประจำประธานาธิบดี                                            การแต่งตั้งเจ้าหน้าที่ประจำของทำเนียบขาวและเจ้าหน้าที่ส่วนใหญ่ของ EOP โดยทั่วไปไม่จำเป็นต้องได้รับการยืนยันจากวุฒิสภาสหรัฐอเมริกา แม้ว่าจะมีข้อยกเว้น (เช่น ผู้อำนวยการสำนักงบประมาณและการจัดการ ประธานสภาและสมาชิกของ สภาที่ปรึกษาเศรษฐกิจ และผู้แทนการค้าของสหรัฐ)
ข้อมูลในตารางต่อไปนี้เป็นข้อมูลปัจจุบัน ณ วันที่ 20 มกราม ค.ศ. 2021 จะแสดงเฉพาะผู้บริหารหลักเท่านั้น สำหรับเจ้าหน้าที่ใต้บังคับบัญชาดูหน้าสำนักงานแต่ละแห่ง
ทรงกะลาครอบ
ทรงกะลาครอบ ทรงหมวกกันน็อก หรือ ทรงหัวเห็ด (bowl cut, helmet haircut หรือ mushroom cut) เป็นชื่อทรงผมที่ตัดแบบเรียบง่าย โดยตัดหน้าม้าตรงข้างหน้า ส่วนที่เหลือตัดระดับเดียวกันรอบศีรษะ ทรงนี้เป็นที่ทราบกันว่าราคาถูกและทำง่ายทั้งนิยมให้เด็กไว้ ส่วนที่ตั้งชื่อทรงกะลาครอบนั้น เพราะดูเหมือนเอากะลามาครอบ แล้วตัดผมส่วนที่ไม่ได้ครอบทิ้งตามแนวกะลา
ในประวัติศาสตร์ตะวันตก ทรงนี้ทำโดยใช้หม้อครอบลงจริง ๆ บนศีรษะเหนือระดับใบหู แล้วตัดหรือโกนผมที่มิได้ครอบนั้นทิ้งทั้งสิ้น ทรงนี้เป็นที่นิยมในหมู่สามัญชนของหลาย ๆ ชาติมาแต่เดิม เพราะทำให้ประณีตได้ง่ายแม้โดยบุคคลที่มิใช่ช่างตัดผม แต่บางวัฒนธรรมมีทัศนคติว่า ผู้ไว้ทรงนี้ยากจนไม่มีเงินจะไปร้านตัดผมดี ๆ
ขุนวิวรณ์สุขวิทยา (ห่วง โลหะวณิชย์)
ขุนวิวรณ์สุขวิทยา (ห่วง โลหะวณิชย์) เป็นอดีตรองประธานสภาผู้แทนราษฎรไทย 2 สมัย เป้นอดีตสมาชิกสภาผู้แทนราษฎรจังหวัดนครสวรรค์ และได้รับการยกย่องเป็นบุคคลสำคัญของจังหวัดนครสวรรค์ ในฐานะแพทย์ผู้เอื้อเฟื้อต่อสังคมมายาวนาน
ประวัติ
ขุนวิวรณ์สุขวิทยา เดิมชื่อ ห่วง โลหะวณิชย์ เกิดเมื่อวันที่ 20 มิถุนายน พ.ศ. 2443 ที่ตำบลอำแพง อำเภอบ้านแพ้ว จังหวัดสมุทรสาคร บิดาชื่อ นายฮุ้น พาณิชย์ มารดาชื่อ นางเคลือบ มีอาชีพเป็นชาวนา มีพี่น้องร่วมบิดามารดา 5 คน สมรสกับนางสาวฉวี เปเรย์
การทำงาน
ขุนวิวรณ์สุขวิทยา เริ่มทำงานเป็นแพทย์หลังจากจบการศึกษาที่กรมสาธารณสุข เป็นแพทย์หลวงประจำท้องที่จังหวัดตาก ใน พ.ศ. 2469-2471 หลังจากนั้นก็ย้ายมาเป็นแพทย์สุขาภิบาลเมืองนครสวรรค์ และแพทย์เทศบาลเมืองนครสวรรค์ ใน พ.ศ. 2471-2480 ย้ายไปเป็นนายแพทย์โท ประจำสุขศาลากาฬสินธุ์ใน พ.ศ. 2481-2482 แล้วย้ายกลับมาดำรงตำแหน่งสาธารณสุขจังหวัดนครสวรรค์ จนลาออกจากราชการ เมื่อวันที่ 7 กันยายน พ.ศ. 2489 ในระหว่างรับราชการ ขุนวิวรณ์สุขวิทยาได้ทำประโยชน์ด้านสาธารณสุขหลายประการ เช่น การป้องกันโรคอหิวาต์ กาฬโรค สร้างโรงพยาบาลสุขาภิบาล เมื่อ พ.ศ. 2475 ซึ่งต่อมาโอนเป็นโรงพยาบาลนครสวรรค์สังกัดกรมการแพทย์ และต่อมาได้สร้างโรงพยาบาลใหม่เสร็จเมื่อวันที่ 5 กันยายน พ.ศ. 2512 ได้รับพระราชทานนามโรงพยาบาลว่า “โรงพยาบาลสวรรค์ประชารักษ์”
หลังจากลาออกจากราชการ ใน พ.ศ. 2489 เขาได้รับเลือกเป็นเทศมนตรี 2 สมัย เป็นประธานสภาจังหวัดติดต่อกัน 14 ปี ได้รับเลือกเป็นสมาชิกสภาผู้แทนราษฎรจังหวัดนครสวรรค์ 2 สมัย เป็นรองประธานสภาผู้แทนราษฎรทั้งสองสมัย  และเป็นประธานสภาเทศบาลเมืองนครสวรรค์
โชว์มีเดอะมันนี่ ไทยแลนด์
Show Me The Money Thailand เป็นรายการโทรทัศน์เป็นรายการประกวดร้องเพลงแนวเรียลลิตี้,แร็ปและฮิปฮอป, แร็พเซอร์ไววัล ชื่อดังจากเกาหลี โดยซื้อลิขสิทธิ์รูปแบบรายการ Show Me The Money (SMTM; Korean: 쇼미더머니 Syomi Deo Meoni) เป็นรายการของค่าย CJ E&M ที่ออกอากาศทางช่อง Mnetของประเทศเกาหลีใต้ นำมาทำเป็นรูปแบบรายการของประเทศไทย ผลิตรายการโดย บริษัท เซ้นส์ เอนเตอร์เทนเมนท์ จำกัด (Zense Entertainment Company Limited) ผู้ผลิตรายการทีวีของประเทศไทย ซึ่งได้เห็นความน่าสนใจของรายการและบินไปซื้อลิขสิทธิ์ Show Me The Money ตั้งแต่ปี 2017 เพื่อมาผลิตและออกอากาศทาง ช่อง True4U ด้วยการร่วมมือกับ บริษัท CJ Entertainment & Media ของเกาหลี กับ บริษัท บริษัท ทรู คอร์ปอเรชั่น จำกัด (มหาชน) ของไทย, True CJ ซีซั่นแรกเริ่มออกอากาศทางช่อง True4U ในวันอังคารที่ 24 เมษายน พ.ศ. 2561 ออกอากาศทุกวันอังคาร เวลา 21:30 น. ทาง True4U ช่อง 24 และชมแบบ Uncensored ได้ทางแอป TrueID ถึงวันอังคารที่ 31 กรกฎาคม พ.ศ. 2561 รวม 13 ตอน.
Season 1 (2018/ พ.ศ. 2561)
เริ่มออกอากาศ ในวันอังคารที่ 24 เมษายน พ.ศ. 2561 เวลา 21:30 น. ทาง True4U ช่อง 24 และชมแบบ Uncensored ได้ทางแอป TrueID ถึงวันอังคารที่ 31 กรกฎาคม พ.ศ. 2561 รวม 13 ตอน มีเพลงประจำรายการตาม Concept ชื่อว่า SMTM Thailand (9producers) - TOGETHER  มี Music Director คือ เมธี ขวัญบุญจัน (เต้ง) หรือ DJ Spyda Monkee (สไปด้ามังกี้) และมีเพลงประจำทีมดังนี้  Team DAJIMDAJAZZ SMTM Thailand (DAJIM x JAZZ SPKK) - DAJIM DAJAZZ, Team SUNNYCASH SMTM Thailand (SD THAITANIUM x BOTCASH) - WHO V R , Team DoubleP SMTM Thailand (POK MINDSET x MVL) - DOUBLE P  , Team BUDDHABLESS SMTM Thailand (BUDDHA BLESS) - FOLLOW ME
รอบ Face to Face (EP.1- EP.2)
กติกา AUDITION รอบแรก ผู้เข้าแข่งขันจะแร็พ แบบไม่มีดนตรี (Accapella/ No beat) ต่อหน้าโปรดิวเซอร์ ถ้าใครได้สร้อยจะผ่านเข้ารอบต่อไป (120 คนเท่านั้น)
รอบ Ring of Fire (EP.3)
กติกา AUDITION รอบที่สอง ผู้เข้าแข่งขัน จะเป็นการแร็ปสด มี Beat(ดนตรีประกอบ) เป็นเวลา 60 วินาที พอสิ้นสุดแล้ว โปรดิวเซอร์แต่ละทีมจะมีสิทธิกด PASS หรือ FAIL, ตามกติกาจริงๆ คือแม้จะได้รับเพียง 1 PASS ก็มีสิทธิที่จะเข้ารอบ แต่เนื่องจาก ในกรณีมี คน PASS เข้ามาเยอะเกินกว่าที่กำหนดไว้คือจำนวน 40 คน ทางรายการจึงตัดสินใจใช้การเลือกจากจำนวน Pass ดัง ใครที่ได้ 4 Pass ถือว่าผ่านเข้ารอบเลย ในกรณียังไม่ครบ 40 คนก็จะตัดสินไปตามลำดับ 3 PASS , 2 PASS และ ก็ 1 PASS พอครบแล้วที่เหลือถึงว่าตกรอบ ในกรณี มีคนได้ จำนวน PASS เท่ากัน หลังจากการคัดเลือก ไม่ให้เกิน 40 คน จะเป็นการสุ่มเข้า
รอบ Battle (Ep.4 - EP.5)
กติกา AUDITION รอบที่สุดท้าย ผู้เข้าแข่งขัน 40 คนที่ผ่านเข้ารอบมาจะถูกจับคู่ให้มา แร็พ BATTLE กัน แต่ละทีมจะต้องมาแข่งขันกัน 2 ยก พอเสร็จทีม PD จะทำการปรึกษาลงคะแนนกัน เพื่อเลือกแร็พเปอร์ ที่จะได้ไปต่อเพียง 1 คนเท่านั้น ต่อคู่ (20 คนที่จะผ่านเข้ารอบต่อไป) ซึ่งผู้ผ่านเข้ารอบจะได้รับหมวก
รอบ Team Outing (EP.7)
กติกาในรอบนี้คือ โปรดิวเซอร์จะพาลูกทีมไปหาแรงบันดาลใจและ หาประสบการณ์จากโลกภายนอก ที่พร้อมเปิดทริปสร้างความสนิทสนม เพื่อร่วมมือกันแต่งทำนองไรห์มเพลงมาโชว์ความเหนือในรอบการแข่งขันครั้งต่อไป “TEAM SHOW” การโชว์ครั้งแรกในรูปแบบทีมของผู้เข้าแข่งขันทั้ง 20 คน ซึ่งจะมีเพียง 12 คนเท่านั้น ที่จะได้ไปต่อ
รอบ Team Show (EP.8)
กติกาในรอบนี้คือ สมาชิกทั้ง 5 คนจากแต่ละทีม จะต้องทำการโชว์ ภายใต้การทำเพลงของโปรดิวเซอร์เป็นครั้งแรก ด้วยความมุ่งมั่นและตั้งใจ เพื่อให้โชว์ออกมาดีที่สุด หากแต่รอบนี้แบ่งออกเป็น 2 รอบย่อยๆ
รอบ Team Battle (EP.9)
กติกาในรอบนี้คือ จะเป็นการแข่งขันรูปแบบ DISS BATTLE ซึ่ง 4 ทีม PD จะทำการจับฉลากเพื่อประกบคู่การแข่งขันกัน แต่ละทีมจะต้องมาแข่งขันกัน 2 ยก โดยในรอบนี้ พอร้องจบ คณะกรรมการ 99 คนในสตูดีโอจะโยนผ้าสีทีมขึ้นมา ทีมที่มีผ้ามากกว่าจะชนะทันที่ ไม่มีเสมอ ส่วนทีมที่แพ้ PD จะต้องเลือกลูกทีมออกจากทีม 1 คน (ในรอบนี้ผู้เข้าแข่งขันก็จะเหลือเพียง 10 คน)
รอบ Team Show Official Performance (EP.10)
กติกาในรอบนี้เป็น MISSION CONCERT ของ 4 ทีม โปรดิวเซอร์ แต่ละทีม PD จะต้องสร้างสรรค์เพลงเพื่อให้ลูกทีมออกมาทำโชว์ร่วมกับศีลปินรับเชิญ 4 Style ดนตรี ดังนี้ ศีลปินลูกทุ่ง, ศีลปินยุค 90 , ศีลปินเพื่อชีวิต และ ศีลปินร็อก ซึ่งแต่ละทีมได้ทำการจับฉลากเลือก Style เพลงที่ จะทำโชว์แล้วใน EP.9 คณะกรรมการ 100 คนในสตูดีโอ จะมีเงินเพื่อทำการโหวตรอบละ 10000 บาท ทีมไหนที่สร้างสรรค์ โชว์ มีมูลค่าสูงสุด 2 ทีมเท่านั้นจะไม่ต้องคัดลูกทีมออก ส่วนอันดับ 3 และ 4 จะต้องให้ลูกทีมออกจากทีม ทีมละ 1 คน (ซึ่งในรอบนี้ก็จะเหลือผู้เข้าแข่งขันเพียง 8 คน)
รอบ Team Show Official Performance #2 (EP.11)
กติกาในรอบนี้เป็นการที่ 4 ทีมต้องจับคู่กันเพื่อแข่งขันกัน ซึ่งในรอบนี้ PD จะร่วมทำโชว์ด้วย ซึ่งในรอบนี้จะใช่การตัดสินโดย กรรมการ 100 คนดูในสตูดีโอ ซึ่งจะมีคนละ 10000 บาท ทีมที่โชว์มีมูลค่าสูงกว่าจะเป็นผู้ชนะ ส่วนทีมที่แจะต้องคัดลูกทีมออกอีก 1 คน (ซึ่งในรอบนี้จะทำให้เหลือผู้เข้าแข่งขันเพียง 6 คน)
รอบ Semi Final (EP.12)
กติกาในรอบนี้จะมีโปรดิวเซอร์ที่จะต้องตกรอบ ในรอบนี้ PD จะจัดรูปแบบการโชว์ยังไงก็ได้ที่คิดว่าจะทำให้มันออกมาดีที่สุด เพื่อให้ทีมของตนอยู่ต่อ และให้สมาชิกทีมเข้าไปในรอบชิง ซึ่งมีโคว้าเพียง 3 คน เท่านั้น ซึ่งในรอบนี้ 6 คนจะถูกจับคู่กันโดยจะจับฉลากจับคู่ เพื่อ BATTLE โดยสมาชิกในทีมเดียวกันจะไม่ต้อง Battle กันเอง ซึ่งในรอบนี้จะใช่การตัดสินโดย กรรมการ 200 คนดูในสตูดีโอ ซึ่งจะมีคนละ 10000 บาท ผู้เข้าแข่งที่โชว์มีมูลค่าสูงกว่าจะเป็นผู้ชนะ
รอบ The Final (EP.13)
กติกาในรอบนี้ ผู้เข้าแข่งขันที่ชนะ จะได้รับเงินรางวัล 1,000,000 บาท และ สิทธิ์ขึ้นไปโชว์บนเวที Show Me The Money 777 ที่เกาหลีใต้ ซึ่งในรอบนี้ ผู้เข้าชิง ทั้ง 3 จะต้องมาทำโชว์ และ รอบนี้จะเป็นรอบพิเศษด้วยที่ PD ทีมที่ตกรอบจะมาทำโชว์พิเศษซึ่งในรอบนี้จะใช่การตัดสินโดย กรรมการ คนดูในสตูดีโอ ซึ่งจะเป็นการให้มูลค่าตามทีมตนศรัทา ผู้เข้าแข่งที่โชว์มีมูลค่าสูงสุดจะเป็นผู้ชนะ
Season 2 (2020/ พ.ศ. 2563)
เริ่มออกอากาศ ในวันอังคารที่ 23 มิถุนายน พ.ศ. 2563 เวลา 21:30 น. ทาง True4U ช่อง 24 และชมแบบ Uncensored ได้ทางแอป TrueID ถึง ปัจจุบัน มีเพลงประจำรายการตาม Concept ชื่อว่า [SMTMTH2] CHANGE - PRODUCER CYPHER  มี Music Director คือ เกริก ชาญกว้าง (นีโน่) หรือ ''' Prod. NINO'''
รอบ FACE TO FACE (EP.1 - EP.2)
กติกา AUDITION รอบแรก ผู้เข้าแข่งขันจะแร็พ แบบไม่มีดนตรี (Accapella/ No beat) ต่อหน้าโปรดิวเซอร์ ถ้าใครได้สร้อยจะผ่านเข้ารอบต่อไป
รอบ Ring of Fire (EP.3-EP.5)
กติกา AUDITION รอบที่สอง ผู้เข้าแข่งขัน จะเป็นการแร็ปสด มี Beat(ดนตรีประกอบ) เป็นเวลา 60 วินาที พอสิ้นสุดแล้ว โปรดิวเซอร์แต่ละทีมจะมีสิทธิกด PASS หรือ FAIL, เพียง 1 PASS ก็มีสิทธิที่จะเข้ารอบ (มี 61 คนที่ผ่านเข้ารอบเท่านั้น)
รอบ Battle One on One (EP.6-EP.8)
กติกา AUDITION รอบที่สุดท้าย  ผู้เข้าแข่งขัน 61 คนที่ผ่านเข้ารอบมาจะถูกจับคู่ให้มา Rap BATTLE กัน กำหนดคู่แข่งขันโดยการจับฉลากของพิธีกรเลือกผู้เข้าแข่งขันมา 1 คนและให้คนนั้นเลือกคู่ Battle ของตัวเอง (ยกเว้นกลุ่ม Top 5 จากคะแนนโหวตของผู้เข้าแข่งขันทั้งหมด โดย 1 ใน Top 5 นั้นสามารถเลือก Rap Battle แบบ Threesome ได้) พอเสร็จทีม PD จะทำการปรึกษาลงคะแนนกัน เพื่อเลือกแร็พเปอร์ ที่จะได้ไปต่อเพียง 1 คนต่อคู่เท่านั้น
รอบ DISS BATTLE (EP.10-EP.11)
กติกาในรอบนี้คือ ผู้เข้าแข่งขันทุกคนจากทั้ง 4 ทีมจะต้องถูกจับคู่ให้มา Rap DISS BATTLE กัน กำหนดคู่แข่งขันโดยการจับฉลากของพิธีกรเลือกทีมมา 1 ทีมและให้ทีมนั้นเลือกทีมที่จะเป็นคู่ Diss Battle ของทีมตัวเอง และ 2 ทีมที่เหลือจะจับคู่ Diss Battle กันเองโดยอัตโนมัติ จากนั้นผู้เข้าแข่งขันของทีมที่พิธีกรจับฉลากได้จะเป็นฝ่ายเลือกผู้เข้าแข่งขันของทีมคู่แข่งมาเป็นคู่ Diss Battle ของตัวเอง เมื่อแข่งขันเสร็จ ผู้ชมทุกคนในสตูดีโอจะโยนผ้าสีทีมขึ้นมา ทีมที่มีผ้ามากกว่าจะเป็นผู้ชนะ ส่วนทีมที่แพ้ PD จะต้องเลือกลูกทีมออกจากทีม 1 คน
รอบ OFFICIAL PERFORMANCE 1 (EP.12-EP.13)
กติกาในรอบนี้เป็นการที่ 4 ทีมต้องจับคู่กันเพื่อแข่งขันกัน โดย PD แต่ละทีมจะเลือกว่าผู้เข้าแข่งขันแต่ละคนให้อยู่ในโชว์รอบไหนบ้าง โดยแบ่งออกเป็น 2 รอบ ได้แก่
การจับคู่ทีมแข่งขันกันจะมาจากผลการตัดสินในรอบที่แล้ว ทีมที่ชนะเจอที่ทีมที่ชนะเหมือนกัน ทีมที่แพ้ก็เจอที่ทีมที่แพ้เหมือนกัน ซึ่งในรอบนี้จะใช่การตัดสินโดย ผู้ชมในสตูดีโอ ซึ่งจะมีคนละ 10000 คะแนน ทีมที่โชว์ทั้งหมดมีคะแนนโหวตมากกว่าจะเป็นผู้ชนะ ส่วนทีมที่แพ้จะต้องคัดลูกทีมออกอีก 1 คน
รอบ OFFICIAL PERFORMANCE 2 (EP.14)
กติกาในรอบนี้เป็น MISSION CONCERT ของ 4 ทีม แต่ละทีม PD จะต้องสร้างสรรค์เพลงเพื่อให้ลูกทีมออกมาทำโชว์ร่วมกับศิลปินรับเชิญ โดยการจับคู่ทีมแข่งขันกันจะมาจากผลการตัดสินในรอบที่แล้ว ทีมที่ชนะเจอที่ทีมที่ชนะเหมือนกัน ทีมที่แพ้ก็เจอที่ทีมที่แพ้เหมือนกัน ในรอบนี้จะใช่การตัดสินโดย ผู้ชมในสตูดีโอ ซึ่งจะมีคนละ 10000 คะแนน ทีมที่โชว์ได้คะแนนโหวตมากกว่าจะเป็นผู้ชนะ ส่วนทีมที่แพ้จะต้องคัดลูกทีมออกอีก 1 คน
รอบ SEMI-FINAL (EP.15)
กติกาในรอบนี้จะมี PD ที่จะต้องตกรอบ ผู้เข้าแข่งขันจะต้องจับคู่แข่งทำโชว์เดี่ยวเต็มรูปแบบของตัวเอง โดยการจับคู่กันจะมาจากการจับฉลากของพิธีกร ซึ่งในรอบนี้จะใช่การตัดสินโดย ผู้ชมในสตูดีโอ ซึ่งจะมีคนละ 10000 คะแนน โชว์ของผู้ที่ได้คะแนนโหวตมากกว่าจะเป็นผู้ชนะ ส่วนคนที่แพ้จะตกรอบทันที
รอบ FINAL (EP.16)
การแข่งขันจะแบ่งออกเป็น 2 รอบโดยรอบแรกผู้เข้าแข่งขัน 3 คนสุดท้ายจะทำโชว์เดี่ยวคนละ 1 เพลง โดยโชว์ของผู้ที่ได้คะแนนโหวตน้อยที่สุดจะตกรอบทันที และในรอบที่ 2 ผู้เข้าแข่งขันทีเหลือทั้ง 2 คนจะได้โชว์อีก 1 เพลง และโชว์ของผู้ที่ได้คะแนนโหวตมากกว่าจะได้เป็นแชมป์รายกาาร Show Me The Money Thailand Season 2 และได้รับเงินรางวัลมูลค่า 1,000,000 บาท
โซโต
โซโต (soto) เป็นซุปแบบพื้นเมืองในอาหารอินโดนีเซีย ใส่เนื้อและผัก ในบางครั้งจัดเป็นอาหารประจำชาติ มีรับประทานตั้งแต่สุมาตราไปจนถึงปาปัว โดยมีความแตกต่างกันมากมีตั้งแต่ขายข้างถนนไปจนถึงในภัตตาคาร ผู้อพยพชาวชวาได้นำอาหารชนิดนี้ไปยังซูรินามและเรียกว่าซาโอโต
จุดกำเนิด
โซโตเป็นอาหารที่พัฒนาขึ้นในหมู่เกาะอินโดนีเซีย โดยแต่ละบริเวณจะมีสูตรเฉพาะของตนเอง และได้รับอิทธิพลจากชาติอื่น เช่น จีน อินเดีย ชาวชวาเรียกอาหารนี้ว่าโซโต ชาวเปอรานากันเรียกเตาโต ชาวมากัสซาร์เรียกโจโต นักวิชาการบางคนเสนอว่าเป็นอาหารที่มีลักษณะผสมระหว่างอาหารพื้นเมืองจีนกับอินเดีย อิทธิพลของจีนเห็นได้จากการใส่เส้นบีหุนและกระเทียมเจียว การใส่ขมิ้นแสดงถึงอิทธิพลของอินเดีย
ความหลากหลาย
โซโตที่เป็นเอกลักษณ์ของแต่ละท้องถิ่น ได้แก่ โซโตหลายชนิด เรียกตามส่วนประกอบที่เป็นเครื่องปรุงหลัก เช่น
ส่วนผสม
เนื้อสัตว์ส่วนใหญ่ที่ใช้เป็นเนื้อไก่และวัว อาจใส่ เครื่องใน เนื้อแพะหรือควายได้ หมูใช้เฉพาะในท้องถิ่นที่ประชากรส่วนใหญ่เป็นฮินดู เช่นที่บาหลี กินกับข้าว ลนตง หรือ เกอตูปัส ส่วนผสมอื่นของโซโตได้แก่บีหุน ถั่วงอก น้ำซุปเป็นสีเหลืองเพราะใส่ขมิ้น หรือข้นเพราะใส่กะทิ
ข้อตกลงรวมบาหลี
สถาบันปีเตอร์สันเพื่อเศรษฐศาสตร์นานาชาติประมาณการว่าถ้ามาตรการศุลกากรที่มาจากข้อตกลงนี้นำมาใช้อย่างเหมาะสม จะสามารถสร้างกิจกรรมทางเศรษฐกิจทั่วโลกซึ่งจะมีมูลค่ากว่า 1 ล้านล้านดอลลาร์สหรัฐฯ, เพิ่มอัตราการจ้างงานกว่า 21 ล้านตำแหน่ง และลดค่าใช้จ่ายในการทำการค้าระดับนานาชาติได้ร้อยละ 10-15.
ทรัพยากรธรรมชาติ
ทรัพยากรธรรมชาติมาจากสิ่งแวดล้อม บางทรัพยากรสำคัญต่อการดำรงชีพของมนุษย์ ขณะที่ส่วนใหญ่ถูกใช้เพื่อตอบสนองความต้องการ ทรัพยากรธรรมชาติยังอาจจำแนกต่อไปได้อีกหลายวิธีเช่นการทำสิ่งต่างๆที่เป็นประโยชน์
ทรัพยากรธรรมชาติเป็นวัสดุและองค์ประกอบที่สามารถพบได้ในสิ่งแวดล้อม ผลิตภัณฑ์ทุกอย่างที่มนุษย์ทำขึ้นประกอบด้วยทรัพยากรธรรมชาติ (ในระดับมูลฐาน) ทรัพยากรธรรมชาติอาจมีเป็นสิ่งแยกกัน เช่น น้ำและอากาศบริสุทธิ์ เช่นเดียวกับสิ่งมีชีวิตอย่างปลา หรืออาจมีอยู่ในรูปผลัด (alternative) ที่ต้องผ่านขบวนการเพื่อให้ได้มาซึ่งทรัพยากร เช่น แร่โลหะ น้ำมันและพลังงานรูปส่วนใหญ่
มีการถกเถียงอย่างมากทั่วโลกในเรื่องการจัดสรรทรัพยากรธรรมชาติ ซึ่งบางส่วนเป็นเพราะความขาดแคลนที่เพิ่มขึ้น (การหมดไปของทรัพยากร) แต่ยังเนื่องจากการส่งออกทรัพยากรธรรมชาติเป็นพื้นฐานของเศรษฐกิจหลายประเทศ (โดยเฉพาะอย่างยิ่งสำหรับประเทศพัฒนาแล้ว)
บางทรัพยากรธรรมชาติสามารถพบได้ทุกหนแห่ง เช่น แสงอาทิตย์และอากาศ อย่างไรก็ดี ทรัพยากรส่วนมากมิได้พบทั่วไป เพียงเกิดขึ้นในพื้นที่เล็ก ๆ กระจัดกระจายกัน ทรัพยากรกลุ่มนี้เรียกว่า ทรัพยากรท้องถิ่น มีทรัพยากรน้อยชนิดมากที่ถูกพิจารณาว่าใช้แล้วไม่หมด (inexhaustible) คือ จะไม่หมดไปในอนาคตอันใกล้ ทรัพยากรกลุ่มนี้ ได้แก่ รังสีดวงอาทิตย์ พลังงานความร้อนใต้พิภพ และอากาศ (แม้การเข้าถึงอากาศที่สะอาดอาจหมดไปได้) อย่างไรก็ดี ทรัพยากรส่วนใหญ่เป็นประเภทที่ใช้แล้วหมดไป (exhaustible) หมายความว่า มีปริมาณจำกัด และหมดไปได้หากจัดการอย่างไม่เหมาะสม ทรัพยากรธรรมชาติเป็นวัสดุ ซึ่งสิ่งมีชีวิตสามารถได้รับจากธรรมชาติเพื่อดำรงชีพหรือองค์ประกอบอื่นของสิ่งแวดล้อมตามธรรมชาติที่มนุษย์สามารถใช้ประโยชน์ได้เพื่อเพิ่มสวัสดิการของตนก็ถูกพิจารณาว่าเป็นทรัพยากรธรรมชาติเช่นกัน
เทศบาลเมืองหัวหิน
หัวหิน เป็นเทศบาลเมืองแห่งหนึ่งในอำเภอหัวหิน จังหวัดประจวบคีรีขันธ์ เป็นที่ตั้งของพระราชวังไกลกังวล ศูนย์ราชการอำเภอหรือที่ว่าการอำเภอ ย่านธุรกิจประจำอำเภอหัวหิน และเป็นพื้นที่ท่องเที่ยวตากอากาศที่สำคัญแห่งหนึ่งของประเทศไทยและระดับโลก เช่นเดียวกับเมืองพัทยา จังหวัดชลบุรี นอกจากนี้ เทศบาลเมืองหัวหินยังเป็นเทศบาลที่มีประชากรมากที่สุดในจังหวัดประจวบคีรีขันธ์และในภาคตะวันตกของประเทศไทย
ประวัติ
ในอดีตหัวหินเป็นพื้นที่ขึ้นตรงกับแขวงปราณบุรี จังหวัดปราณบุรี (หลังจากได้ย้ายศาลากลางจังหวัดไปที่ตำบลเกาะหลัก จึงได้เปลี่ยนเป็นจังหวัดประจวบคีรีขันธ์) บางช่วงสมัยแขวงเมืองปราณบุรีถูกยุบรวมกับเมืองเพชรบุรี หัวหินจึงถูกอยู่ในความดูแลของจังหวัดเพชรบุรี ภายหลังจึงได้มีการยกฐานะหัวหินขึ้นเป็นกิ่งอำเภอหัวหินขึ้นตรงกับอำเภอปราณบุรี และเป็นอำเภอหัวหิน จังหวัดประจวบคีรีขันธ์ เมื่อ พ.ศ. 2492 เทศบาลตำบลหัวหินจึงอยู่ในเขตพื้นที่อำเภอหัวหิน จังหวัดประจวบคีรีขันธ์
พ.ศ. 2480 ได้มีพระราชกฤษฎีกาจัดตั้งเทศบาลตำบลหัวหิน จังหวัดประจวบคีรีขันธ์ ดูแลพื้นที่ตำบลหัวหิน และตำบลหนองแก กิ่งอำเภอหัวหิน อำเภอปราณบุรี จังหวัดประจวบคีรีขันธ์ เป็นเทศบาลตำบลหัวหิน มีพื้นที่รับผิดชอบ 72 ตารางกิโลเมตร ต่อมาได้มีพระราชกฤษฎีกาเปลี่ยนแปลงเขตเทศบาลตำบลหัวหิน จังหวัดประจวบคีรีขันธ์ พ.ศ. 2538 โดยขยายเขตเพิ่มเติมจากเดิม 72 ตารางกิโลเมตร เป็น 86.36 ตารางกิโลเมตร มาจนถึงปัจจุบัน ซึ่งขยายพื้นที่ลงไปในทะเล 500 เมตรด้วย
ระยะแรกการจัดตั้งเทศบาลตำบลหัวหินมีราษฎรประมาณ 4,000 คน มีบ้านเรือนประมาณ 500 หลัง และมีรายได้ประมาณ 30,000–40,000 บาท และเมื่อ พ.ศ. 2492 กิ่งอำเภอหัวหินยกฐานะขึ้นเป็นอำเภอหัวหิน และต่อมาเมื่อวันที่ 13 กุมภาพันธ์ พ.ศ. 2547 ได้มีการประกาศกระทรวงมหาดไทยเปลี่ยนแปลงฐานะจากเทศบาลตำบลหัวหินเป็นเทศบาลเมืองหัวหิน
อาณาเขต
เทศบาลเมืองหัวหิน มีพื้นที่ครอบคลุม 2 ตำบลคือ ตำบลหัวหินและตำบลหนองแก มีพื้นที่รวม 86.36 ตารางกิโลเมตรหรือ 53,975 ไร่
วอลเลซแอนด์กรอมมิท
วอลเลซแอนด์กรอมมิท (Wallace and Gromit) เป็นซีรีส์ภาพยนตร์แนวสุขนาฏกรรมที่ใช้เทคนิคการผลิตแบบเคลย์แอนิเมชันโดยนิก พาร์กให้กับอาร์ดแมน แอนิเมชันส์ ประกอบด้วยภาพยนตร์สั้น 4 เรื่องและภาพยนตร์เรื่องยาว 1 เรื่อง นอกจากนี้ยังประกอบด้วยภาคแยกหลายภาคและถูกนำมาผลิตเป็นรายการโทรทัศน์หลายรายการ มีตัวละครหลักคือ วอลเลซ นักประดิษฐ์ที่มีนิสัยอารมณ์ดี แต่เป็นคนแปลกประหลาด และกรอมมิท หมาที่ซื่อสัตย์และสุดฉลาดซึ่งเป็นเพื่อนของวอลเลซ
ปลาตะเพียนสาน
ปลาตะเพียนสาน เป็นงานประดิษฐ์ที่เกิดจากภูมิปัญญาของคนไทย เดิมมักใช้ใบลานมาทำเป็นเส้นแผ่นยาว ๆ บาง ๆ มาตากแดด 2-3 นาที แล้วมาสานเป็นรูปปลาตะเพียน เนื่องจากใบลานมีโครงสร้างที่แข็งแรง แล้วลงสีให้สวยงาม จากนั้นก็นำมาประกอบเป็นโมบาย สมัยก่อนคนไทยมีอาชีพทำนากันเป็นส่วนใหญ่ ในคูคลองก็จะมีปลาตะเพียนเป็นจำนวนมาก ปลาตะเพียนสานจึงเป็นสัญญลักษณ์แห่ง ความอุดม สมบูรณ์ เนื่องจากช่วงที่ ปลาโตเต็มที่นั้น เป็นช่วงเดียวกับ ช่วงเวลาที่ ข้าวตกรวง นอกจากนี้ผู้ใหญ่มักจะแขวน ปลาตะเพียนสาน ไว้เหนือเปลเด็ก เพื่อเป็นการอวยพร ให้เด็กสุขภาพแข็งแรงอีกด้วย ปลาตะเพียนสาน มี 2 ชนิด คือ ชนิดลวดลายและตกแต่งสวยงาม  ซึ่งประดิษฐ์ขึ้นในสมัยรัชกาลที่ 5 และอีกชนิดหนึ่งเป็นเพียงสีใบลานตามธรรมชาติ
ปัจจุบันปลาตะเพียนสานยังมีการทำกันเป็นสินค้า OTOP ของชาวบ้านกลุ่มท่าวาสุกรี จังหวัดพระนครศรีอยุธยา อีกด้วย ซึ่งเป็นการสร้างรายได้ให้ชาวบ้าน และยังเป็นการอนุรักษ์ภูมิปัญญาของคนไทยไว้ นอกจากนี้บางคนยังใช้ริบบิ้นทำอีกด้วย นอกจากปลาตะเพียนสานใบลานที่ลงสีมาในสมัยรัชการที่ 5 แล้วในปัจจุบันยังมีการคิดเพิ่มเติมค่าให้ปลาตะเพียนในสมัยปัจจุบัน ได้มีการค้นคิดการฉลุใบลานขึ้นมาอีกเพี่อเพิ่มคุณค่าและลวดลายต่างๆลงไป อีกทั้งยังพัฒนา ประโยชน์การใช้งานปลาตะเพียนสานใบลานให้มีประโยชน์มากกว่าการที่จะเป็นเครื่องแขวนสำหรับใช้ในโอกาสอื่น ๆ อีกมากมายได้ขึ้นทะเบียนเป็นสินค้า otop กรุงเทพที่เขตธนบุรี และได้เป็นวิสาหกิจชุมชน ได้มีการจดลิขสิทธิ์ และแจ้งภูมิปัญญาท้องถิ่นอีกด้วย
เหตุกราดยิงซูเปอร์มาร์เก็ตในบัฟฟาโล
ในวันที่ 14 พฤษภาคม 2022 เกิดการกราดยิงหมู่ในซูเปอร์มาร์เก็ตของท็อปส์ในย่านคิงส์ลีย์ทางฝั่งตะวันออกของบัฟฟาโล รัฐนิวยอร์ก ส่งผลให้มีผู้เสียชีวิตสิบราย บาดเจ็บสามคน ในจำนวนนี้ 11 รายเป็นคนผิวดำ ผู้ก่อเหตุทำการถ่ายทอดสดการโจมตีผ่านทางทวิตช์ ผู้ถูกกล่าวหาว่าก่อเหตุคือ เพย์ทัน เอส. เกนดรอน (Payton S. Gendron) วัย 18 ปี และถูกฟ้องร้องด้วยความผิดฐานฆาตกรรมโดยไตร่ตรองไว้ก่อน (first-degree murder)
มีรายงานระบุว่าเกนดรอนเคยเขียนคำประกาศเจตนาระบุตนเองว่าเป็นผู้นิยมคนขาวสูงสุดและสนับสนุนทฤษฎีสมคบคิด "การแทนที่ครั้งใหญ่" ซึ่งมีใจความเหยียดสีผิว การโจมตีครั้งนี้ถูกเรียกว่าเป็นการก่อการร้ายโดยผู้ก่อการในประเทศ และกำลังถูกตรวจสอบในฐานะการก่อเหตุที่มีแรงจูงใจจากเชื้อชาติ
อ้างอิง
]
เวลคัมทูไทยแลนด์
เพลงดังในอัลบั้มมีอยู่เกือบทุกเพลง เช่น เพลง เวลคัมทูไทยแลนด์ ซึ่งเปิดตัวด้วยเสียงกลองยาว และ เสียงชาวต่างชาติ, บิ๊กเสี่ยว ถ่ายทอดสภาพความเป็นอยู่แห้งแล้งของชาวไทยในภาคอีสาน หรือ อิสาน ซึ่งเป็นที่มาของการจัดคอนเสิร์ต เวลคัมทูอิสานเขียว ในเวลาต่อมา , กระถางดอกไม้ให้คุณ เพลงแรกในชีวิตการขับร้องของ อ๊อด - อนุพงษ์ ประถมปัทมะ โดยว่าด้วยการที่อ๊อดเป็นคนที่มีใจรักในเสียงเพลง ฝึกซ้อมดนตรีอยู่เป็นประจำ แต่ไม่เคยร้องเพลงเลยแม้สักเพลง เพลงนี้จึงเป็นเพลงแรกและเพลงสุดท้ายในชีวิตของอ๊อดที่จะได้ยินได้ฟัง แต่ดันร้องผิดที่ผิดเวลาและผิดคีย์ จึงโดนกระถางดอกไม้ปาใส่ ,เทวดาท่าจะแย่ เมื่อมนุษย์ต่างบนบานว่าหากถูกล็อตเตอรี่จ­ะตอบแทนอย่างดี แต่แล้วพวกเขาถูกหวยกิน และขอร้องให้เทวดาช่วย เทวดาจึงสงสัยว่าทำไมมนุษย์ถึงเล่นสิ่งที่­เรียกว่า ล็อตเตอรี่ จึงเข้าสู่หนทางของล็อตเตอรี่ , คนหนังเหนียว เป็นการร้องเพลงร่วมกันครั้งแรกระหว่าง เล็ก - ปรีชา ชนะภัย กับ เทียรี่ เมฆวัฒนา และ บาปบริสุทธิ์ ของ เล็ก - ปรีชา ชนะภัย ซึ่งเพลงดังกล่าวได้มีการขับร้องใหม่อยู่เรื่อยๆ ทั้งในงานของตนเองและศิลปินท่านอื่นๆ
เวิร์ด
เวิร์ด (word) อาจหมายถึง
มิวทู
มิวทู (Mewtwo (ミュウツー)) เป็นสิ่งมีชีวิตสมมุติจากแฟรนไชส์สื่อโปเกมอนของนินเท็นโดและเกมฟรีก สร้างโดยเคน ซุงิโมะริ ปรากฏครั้งแรกในวิดีโอเกม โปเกมอนภาคเรดและบลู และภาคต่อ และหลังจากนั้นปรากฏในสินค้าต่าง ๆ เกมภาคแยก และแอนิเมชัน มะซะชิกะ อิชิมุระ พากย์เสียงมิวทูฉบับดั้งเดิมในภาษาญี่ปุ่น และร่างที่เด็กกว่าพากย์เสียงโดยฟุจิโกะ ทะกิโมะโตะ ในซีดีดรามาเรื่องซาวด์พิกเชอร์บอกซ์: มิวทูส์ออริจิน และพากย์เสียงโดยโชทะโระ โมะริกุโบะ ในฉบับอนิเมะ ในภาษาอังกฤษ เจย์ โกเอด พากย์เสียงมิวทูในโปเกมอน เดอะมูฟวี่ ตอน ความแค้นของมิวทู และละครดนตรี โปเกมอนไลฟ์ ในการผลิตภาพยนตร์โปเกมอน เครดิตแสดงชื่อเขาเป็นนามแฝงว่า "ฟิลิป บาร์ตเล็ตต์" แดน กรีนพากย์เสียงให้มิวทูในตอน การกลับมาของมิวทู นักแสดงหญิง เรอิโกะ ทะคะชิมะ พากย์เสียงตัวละครมิวทูในภาคพิเศษ มิวทู: โพรล็อกทูอะเวกเคินนิง และภาพยนตร์โปเกมอน เดอะมูฟวี่ ตอน เกโนเซ็กท์ เจ้าความเร็ว กับการตื่นรู้ของ มิวทู
ในวิดีโอเกม ผู้เล่นสามารถต่อสู้และจับมิวทูมาต่อสู้กับโปเกมอนตัวอื่น ๆ ได้ ผู้เล่นรู้เรื่องราวของมิวทูภายหลังในเกมโปเกมอนภาคเรดและบลูจากการอ่านเอกสารที่ทิ้งไว้ในซากห้องปฏิบัติการในเกาะซินนาบาร์ เอกสารเผยว่านักวิทยาศาสตร์คนหนึ่งใช้เวลาหลายปีตัดต่อพันธุกรรมบรรพบุรุษของมิว ในที่สุดมิวทูหลบหนีไปหลังจากแข็งแกร่งเกินที่จะเก็บไว้เลี้ยงดู
เนื่องจากถูกมองว่าเป็นหนึ่งในโปเกมอนที่แข็งแกร่งที่สุด มิวทูได้เปลี่ยนวิถีการเล่นของผู้เล่นโดยบังคับผู้เล่นด้วยกันให้ต่อต้านผู้เล่นที่ใช้มิวทู งานวิจัยพบว่ามิวทูเป็นที่นิยมในเด็กผู้ชาย ซึ่งตรงข้ามกับมิว ปฏิกิริยาที่มีของมิวทูในอนิเมะถูกแบ่งออกเป็นส่วน ๆ โดยนักวิจารณ์ต่าง ๆ เช่น จากหนังสือพิมพ์เดลีเรคอร์ดมองว่ามิวทูเป็นตัวร้ายธรรมดาทั่วไป ขณะที่นักวิจารณ์อีกกลุ่ม เช่น จากนิตยสารแอนิเมะริกา และไซต์แอนด์ซาวด์ ยกย่องความสามารถของตัวละคร